internet vaartha 161 Views
న్యూఢిల్లీ : విదేశీ విలాసకార్ల తయారీ సంస్థ బిఎండబ్ల్యు తన కొత్త సిరీస్‌లో 520ఐను భారత్‌ మార్కెట్‌కు తెచ్చింది. పెట్రోలు, డీజిల్‌ వెర్షన్లు రెండింటిలోను ళభిస్తోంది. బిఎండబ్ల్యు డీలర్లందరి వద్ద 520 ఐ లభిస్తుందని కంపెనీ ప్రకటించింది. ప్రత్యేక విలాసవంతమైన కార్లశ్రేణి లో ప్రీమియం కేటగిరీలో కొత్త 520ఐను విడుదలచేసింది. అఖిలభారత ఎక్స్‌షోరూం ధరగా పెట్రోలు ధరలు 54 లక్షల రూపాయలుగా కంపెనీ ప్రకటించింది. బిఎండబ్ల్యు5 సీరిస్‌లో డీజిల్‌ ఇంజన్లు 520డి, 530డి, చెన్నై ప్లాంట్‌లో ఉత్పత్తి చేసింది. పెట్రోలు ఇంజన్‌ 520ఐ పూర్తిగా నిర్మించిన యూనిట్‌గా అంటే సిబియుగా భారత్‌కు విడుదల చేసింది. 3డి మ్యాప్‌లు, ఐజిపిఎస్‌, హర్‌మాన్‌ కార్డన్‌ మ్యూజిక్‌ సిస్టమ్‌, బిఎండబ్ల్యు యాప్స్‌, పార్క్‌ డిస్టెన్స్‌ కంట్రోల్‌, వెనుక వైపు చూసేందుకు వీలుగా కెమేరాలు, బ్లూటూత్‌, యుఎస్‌బి కనెక్టివిటీ వంటివి ఉన్నాయి. గంటకు 233 కిలోమీటర్ల వేగంతో కూడా ప్రయాణిస్తుంది. కేవలం 7.9 సెకన్లలోనే వంద కిలోమీటర్ల వేగాన్ని అందుకుంటుంది.